בבית המשפט המחוזי בחיפה

**התובעת: ניצולת הקרטל בע"מ**

(לשעבר "פיקנטי" תעשיות מזון ישראל בע"מ)

ח.פ 51-081160-7

באמצעות מר משה בדש,

דרך בן-גוריון 2 קומה 4

מגדלי בסר 1, רמת-גן.

נגד

**הנתבעים: 1. (השופטת לשעבר) ורדה אלשיך מס' ת"ז 008059925**

באמצעות הנהלת בתי המשפט

באמצעות פרקליטות מחוז חיפה,

מרח' פלי"ם 15 א' חיפה.

טל' 04-8634405, פקס': 04-8634011.

**2. יוסף אלשיך מס' ת"ז 007743933**

מרח' חיים הזז 15 תל אביב – יפו 6940715

**3. ו.י. אלשיך בע"מ ח.פ. 513388769**

אצל יוסף אלשיך

מרח' חיים הזז 15 תל אביב – יפו 6940715

**4. אסם השקעות בע"מ ח.פ. 520026063**

קרית אסם ת.ד. 934 שהם 60850

**5. מדינת ישראל**

באמצעות פרקליטות מחוז חיפה,

מרח' פלי"ם 15 א' חיפה.

טל' 04-8634405, פקס': 04-8634011

 **6. הרשות לניירות ערך**

כנפי נשרים 22, ירושלים 95464

**7. טבעול (1993) בע"מ** **ח.פ:** **511900342**

קיבוץ לוחמי הגטאות

ד.נ גליל מערבי 2280300

**כתב תביעה למתן צו אל תעשה**

**בית משפט נכבד זה מתבקש ליתן צו אל תעשה, האוסר על הנתבעים 1-3 לקבל כספים ו/או שווה-כסף מהנתבעת 4, שחברה-בת שלה הייתה בעלת דין בפני הנתבעת 1 בהיותה שופטת בישראל, וכן לאסור על הנתבעות 4 ו-7 להעביר כספים ו/או משכורת ו/או תגמולים ו/או שווה-כסף מכל מין וסוג, בין אם הוא מוסווה או מוצג כפרי עבודתם של הנתבעים 2-3 ובין אם לאו, לנתבעת מס' 1 שהייתה שופטת בישראל ו/או לבני משפחתה ו/או לתאגידים שבשליטת מי מהם, לרבות בעלה, הנתבע מס' 2 והחברה שבשליטתו הנתבעת מס' 3, וכן על הנתבעים 5 ו-6 לא לאפשר העברת כספים כאמור בין הנתבעים האחרים.**

**הצו המבוקש מתבקש נוכח הפסול במראית העין שבמעשים הכעורים המתוארים להלן, ואין התובעת סבורה כי היא צריכה להוכיח כלל כי העברת הכספים למשפחת השופטת הובילה להטיית משפט, על מנת שבית המשפט הנכבד יורה על מתן הסעד המבוקש.**

**מבוא**

1. כתב תביעה זה מגולל לראשונה בפני ערכאות את אחת מהפרשות החמורות בתולדות מדינת ישראל והעצובות לשלטון החוק בה, ובה מתואר כיצד **משפחתה של שופטת מקבלת כסף בשיעורים משמעותיים של עשרות מליוני שקלים מבעלי דין שהיו בעבר צד למשפט בפניה, או מתאגידים הקשורים אליהם** (לפי דו"ח דן אנד ברדסטריט מחזור ו.י אלשיך בע"מ הוא למעלה מ-5 מיליון ₪ לשנה).
2. עם זאת, הצו מתבקש רק במסגרת התחומה כנגד הנתבעות לעיל, ולא כנגד גופים אחרים שמהם מתפרנסת משפחת אלשיך כשיטה כמתואר בכתב תביעה מפורט זה.
3. מעולם לא אירע בהיסטוריה של המשפט בישראל כי משפחתו הקרובה של שופט בישראל קיבלה כספים, ובהיקפים כה נכבדים, מבעלי דין ו/או קרוביהם שהופיעו מול השופט.
4. הותרת המצב שבו צדדים לדיון מתגמלים את בעלה של השופטת שבפניה הופיעו איננה נסבלת והיא פוגעת **פגיעה אנושה במראית פני הצדק**, **ואין נפקא מינה אם הוטה המשפט בקשר לתשלומים** (כטענת התובעת), או שלחלופין אין חשש כי **התשלומים הנם תגמול עבור משוא פנים.**
5. **זכות יסוד של בעל דין במשטר דמוקרטי תקין היא כי הצד שכנגד ו/או קרוביו לא יתגמלו את השופט ו/או את משפחת השופט מכל סיבה שהיא, לא במהלך המשפט ולא לאחריו ולא לעולמי עד. זוהי גם זכותו של הציבור.**
6. **זוהי גם זכותה וחובתה של מערכת המשפט לשמור על ניקיונה ולדאוג למראית העין של עשיית הצדק בטוהר וביושר לבב**. זוהי חובתה של מערכת המשפט גם כלפי כל אותם שופטיה הישרים וההגונים, לבל יוכתמו שמם הטוב ויושרתם בגרורות השחיתות ההרסנית.
7. **בשלב זה התובעת איננה יודעת את כל ההיקף הכספי המדוייק של המעשים הנטענים והסכומים הנעברים בפרשות המתוארות להלן**.

**התובעת**

1. התובעת הנה חברה שהייתה חלק מ**תשלובת פיקנטי,** שעניינה נדון בפני הנתבעת מס' 1 בהליכים רבים שרובם נכללו בתיק **פש"ר 590/97, 595/97 ו-1418/98**. תיקים אלה כללו הליכים מרובים שהתפרשו על פני שנים ארוכות, ובהם הייתה לקבוצת **אסם**, שעליה נמנות הנתבעת מס' 4 והנתבעת מס' 7 משקל משמעותי.
2. התובעת היתה ספקית עיקרית וגדולה של חברות פיקנטי, וכשהוטל הקרטל על התשלובת, היא איפשרה לחברות פיקנטי לשלם לחברי הקרטל במקום שישלמו לה, ובכך בוצעה למעשה מבלי דעת העדפת נושים.
3. כאשר פנתה התובעת לבית המשפט בבקשה לפרק את חברות פיקנטי נוכח גילוי העדפת הנושים, **לא איפשרה הנתבעת מס' 1 לחקור את העדפת הנושים, דבר שהיה מכניס עשרות מיליוני שקלים לקופת התובעת**, כמפורט בבקשת הפירוק **590/99** המרצה **3757/97**.
4. **הנתבעת 1 העדיפה שהחברות שבהליכי פירוק ישלמו תחת זאת לקבוצת אסם** וליתר חברי הקרטל.
5. למען הסר ספק, מצבן של החברות שבפירוק היה איתן ערב הקרטל, וכך אישר גם בית המשפט העליון ב**ע"א 8883/02 ע"א 9010/02 ודנ"א 3112/05 חוגלה קימברלי נגד משה בדש ואח'**.
6. בנוסף, על חוסנן הכלכלי של החברות ערב הקרטל מעידה העובדה כי בסמוך להגשת בקשת הפרוק שולמו מטעם החברות שבפירוק ביום 15.10.97 סך של 600,270 ₪ וביום 6.11.97 כאשר החל הפרוק דאגה התובעת להקדים ולשלם סך של 1,784,150 למע"מ, על הדיווח –שמועדו 15.11.97. (**ע"א 4351/01 בית המשפט העליון איתן ארז, מפרקן של ח.א מזון בע"מ ואח' נגד מדינת ישראל כונס הנכסים**).

**הנתבעים**

1. הנתבעת מס' 1 כיהנה עד לאחרונה כשופטת וכסגנית נשיא בית המשפט המחוזי בת"א, וניהלה ביד רמה את מחלקת הפירוקים ללא השכלה כלכלית פורמאלית. **הנתבעת מס' 1 פרשה בטרם גיל הפרישה, לאחר שתי פרשות חמורות, שנגעו אף ליושרה האישי**, ואשר עוררו הדים רבים. ביוני [2012](http://he.wikipedia.org/wiki/2012) קבע נציב תלונות הציבור על השופטים, [אליעזר גולדברג](http://he.wikipedia.org/wiki/%D7%90%D7%9C%D7%99%D7%A2%D7%96%D7%A8_%D7%92%D7%95%D7%9C%D7%93%D7%91%D7%A8%D7%92), כי הנתבעת מס' 1 **ביצעה 36 תיקונים טכניים ומהותיים ב**[**פרוטוקול**](http://he.wikipedia.org/wiki/%D7%A4%D7%A8%D7%95%D7%98%D7%95%D7%A7%D7%95%D7%9C) **דיון** שהתנהל בפניה, בכוונה כדי להחמיר בתיאור התנהלות עו"ד שנגדו התלוננה (**פרשת עו"ד ארגז**).‏ בעקבות החלטת הנציב, פנו **באופן חסר תקדים** ראש [לשכת עורכי הדין](http://he.wikipedia.org/wiki/%D7%9C%D7%A9%D7%9B%D7%AA_%D7%A2%D7%95%D7%A8%D7%9B%D7%99_%D7%94%D7%93%D7%99%D7%9F) וחמשת ראשי מחוזות הלשכה ל[שר המשפטים](http://he.wikipedia.org/wiki/%D7%A9%D7%A8_%D7%94%D7%9E%D7%A9%D7%A4%D7%98%D7%99%D7%9D) ול[נשיא בית המשפט העליון](http://he.wikipedia.org/wiki/%D7%A0%D7%A9%D7%99%D7%90_%D7%91%D7%99%D7%AA_%D7%94%D7%9E%D7%A9%D7%A4%D7%98_%D7%94%D7%A2%D7%9C%D7%99%D7%95%D7%9F) [אשר גרוניס](http://he.wikipedia.org/wiki/%D7%90%D7%A9%D7%A8_%D7%92%D7%A8%D7%95%D7%A0%D7%99%D7%A1) בדרישה להדחתה. הנשיא גרוניס החליט לנקוט בסנקציה של אזהרה חמורה כנגד הנתבעת מס' 1 שהוכנסה לתיקה האישי, והבהיר כי הוא רואה בחומרה את המקרה. בספטמבר 2013 נודע שנציב תלונות הציבור על השופטים מצא כמוצדקת תלונה נוספת נגד הנתבעת מס' 1, בעניין ביקור בית שערכה אצל חייבת (**פרשת רחל סופר**).‏ תלונה זו נגעה לשיבוש [סדר הדין האזרחי](http://he.wikipedia.org/wiki/%D7%A1%D7%93%D7%A8_%D7%94%D7%93%D7%99%D7%9F_%D7%94%D7%90%D7%96%D7%A8%D7%97%D7%99) (חקירה בלא נוכחות סנגור, ודיון במעמד החייבת בנוכחות הצד התובע בלבד), **ושוב, כבפרשת עו"ד ארגז, נמצא כי נערכו תיקונים מהותיים בפרוטוקול הדיון**. נוסף על כך, הנציב קבע כי **הנתבעת מס' 1 הסתירה פרטים מהותיים**, בכללם דיון בנושא החייבת עם כונס הנכסים בלבד. **בפרשה שלהלן נראה כיצד הפרקטיקות הבלתי חוקיות שננקטו על ידי הנתבעת אלשיך - על פי ממצאי הנציב גולדברג - בפרשות עו"ד ארגז ורחל סופר, התקיימו עוד קודם לכן וביתר שאת בפרשת פיקנטי.**
2. הנתבע מס' 2 הוא בעלה של הנתבעת מס' 1 המתגורר עמה ומנהל אתה משק בית משותף. נתבע זה היה בעלה של הנתבעת מס' 1 גם בתקופה שהתובעת והנתבעת מס' 4 התדיינו בפניה. הנתבע 2 למד כלכלה לפני למעלה מיובל שנים בקולג' בחו"ל, ולא הצליח בתחומו עד גיל מבוגר, גיל אשר בו זכתה רעייתו הנתבעת 1 למעמד על בכלכלה הישראלית. בתקופה מסוימת בקריירה התמוהה שלו הציג עצמו נתבע זה כ**'בוגר כלכלה וראיית חשבון מאוניברסיטת ת"א**' **על אף שאיננו רואה חשבון כדין ואינו בוגר אוניברסיטת ת"א**. בני הזוג הנתבעים מס' 1 ו-2 היו בנוסף לשלל עיסוקיהם המשותפים גם שותפים עסקיים בחברת **אלשיך ייעוץ וייזום כלכלי בע"מ, מס' ח.פ. 510928377** מיום הקמתה ב-1982 ועד יום חיסולה 17/11/2011 . כמו כן היה **הנתבע 2 מעורב אקטיבית במאבקה של הנתבעת 1 בתשלובת פיקנטי,** שעליה נמנתה התובעת. הנתבעת 1 עצמה אישרה **ביום 6.12.2008** בראיון בעיתון 'דה מארקר' כי "**בעלה** (הנתבע 2 כאן) **הכין סיר קפה לעובדים ושכנע אותם להפגין דווקא מול הבית של בדש** (מנהל התובעת – מ.ב.)".
3. הנתבעת מס' 3 הנה חברה בע"מ בבעלות הנתבע מס' 2, ואשר מרווחיה נהנים הנתבע מס' 2 ורעייתו הנתבעת מס' 1. הנתבעת נקראה עד יום 18.2.2014 בשם **יוסי אלשיך יעוץ כלכלי פיננסי בע"מ**, והחל ממועד זה שינתה את שמה לשם הכולל את ראשי התיבות של שמות בני הזוג הנתבעים מס' 1 ו-2, כאילו ביקש מאן דהוא לשקף כי **בעליה האמיתיים של החברה המרוויחה כספים מבעלי דין לשעבר איננו רק בעלה של השופטת אלא אף היא עצמה**. הנתבעת 3 **מקבלת כספים מקבוצות שהיו בעלות דין בפני הנתבעת 1**, כגון קבוצת אסם בראשה עומדת הנתבעת מס' 4.
4. הנתבעת מס' 4 הנה חברה, אשר חברה בת שלה בשם אסם תעשיות מזון בע"מ הייתה בעלת דין מול הנתבעת מס' 1, ואשר מזרימה כספים אל כיסה של משפחתם של הנתבעים מס' 1 ו-2 באמצעות נתבעת 3 בנימוק של "**שכר דירקטור**" כביכול לנתבע מס' 2. כעולה מהפסיקה הנרחבת בתחום דיני עבירות צווארון לבן וכן מתחום האתיקה של שופטים, התובעת תטען כי **השאלה האם בוצעה עבודה כנגד התשלום הנ"ל אם לאו איננה מעלה ומורידה לעניין ההכרעה שבנדון, שכן על הנתבעים 1 ו-2 היה להדיר עצמם מכל אפשרות של רווח מבעלי דין ומגורמים הקשורים אליהם**. עבודה שנעשתה בפועל כנגד התשלום איננה מטהרת את השרץ.
5. הנתבעת מס' 5 הנה מדינה שבה הכל אפשרי, מדינה שרשויותיה, ובתוכן משרד המשפטים, משטרת ישראל והממונה על ההגבלים העסקיים, היו יכולות למנוע את העברת הכספים מבעלי דין אל משפחת הנתבעת מס' 1, אך לא עשו דבר למנוע את העוול המקומם, אשר בו **חברה בורסאית מעבירה כספים לבעלה של שופטת העוסקת בענייני חברות**. כל הגורמים הנ"ל קיבלו התראות בזמן אמת, כבר בסוף שנות ה-90 על קשריה של הנתבעת מס' 1 עם הנתבעת מס' 4 וקבוצת אסם.
6. הנתבעת מס' 6 היא [רשות](http://he.wikipedia.org/wiki/%D7%A8%D7%A9%D7%95%D7%AA) ב[ישראל](http://he.wikipedia.org/wiki/%D7%99%D7%A9%D7%A8%D7%90%D7%9C) האמורה לעסוק בשמירת עניינו של ציבור המשקיעים ב[ניירות ערך](http://he.wikipedia.org/wiki/%D7%A0%D7%99%D7%99%D7%A8_%D7%A2%D7%A8%D7%9A). הרשות הוקמה ופועלת על פי [**חוק ניירות ערך**](http://he.wikipedia.org/w/index.php?title=%D7%97%D7%95%D7%A7_%D7%A0%D7%99%D7%99%D7%A8%D7%95%D7%AA_%D7%A2%D7%A8%D7%9A&action=edit&redlink=1) **תשכ"ח 1968**. נתבעת זו אישרה כחותמת גומי את מינויו של הנתבע מס' 2 בגיל 77 כדירקטור בנתבעת מס' 4 מבלי שחקרה וביררה היטב האם הדבר כדין, לרבות בדבר הסוגיה של ניגוד עניינים מצד הדירקטור ומצד החברה הבורסאית.
7. הנתבעת מס' 7 היא חברה השייכת לקבוצת אסם, ואשר היה לה חלק בסידור הכנסות לבני הזוג אלשיך כמתואר להלן בפירוט.

**עובדות פרשת העברת הכספים למשפחת אלשיך**

1. הנתבעת מס' 4 ניהלה קרב קשה כנגד תשלובת פיקנטי שהתובעת הייתה חלק ממנה. בסיום קרטל אכזרי, הצליחה הנתבעת 4 להוביל לפירוק 6 חברות מתשלובת פיקנטי, הליכי הפירוק נוהלו בידי הנתבעת 1 בהיותה שופטת. התיק הסבוך נוהל שנים ארוכות.
2. הפרט **המשמעותי מאוד** שנוסף לסאגה הידועה בחלקה הוא כי **כעת משלמת הנתבעת מס' 4 כספים לנתבע מס' 2 בעלה של השופטת הנתבעת מס' 1.**
3. **הנתבעת מס' 4 החלה לשלם כסף לבעלה של השופטת, הנתבע מס' 2 בגלוי מעט אחרי תחילת כהונתו כדירקטור אצלה ביום 16.10.2012.**
4. **רצ"ב כנספח א' לתובענה זו ומהווה חלק בלתי נפרד הימנה אישור הנתבעת 6 על כך כי הנתבע 2 בעלה של השופטת הנתבע 1 משמש דירקטור בנתבעת 4 מאז התאריך הנ"ל.**
5. כהונתו של הנתבע מס' 2 אצל הנתבע מס' 4 **נמשכת ברציפות עד ימים אלה, תוך שהוא משתכר שכר רב מקבוצה שהיתה בעלת הדין שהופיעה אצל רעייתו, שכר הנאמד במאות אלפי שקלים בשנה**.
6. יודגש כי הנתבע מס' 2 מונה לתפקידיו בנתבעת מס' 4 עוד **בטרם פרישתה של רעייתו מכס השיפוט.**
7. עד כאן, די בעובדות כדי לשכנע את בית המשפט הנכבד כי ניתן ליתן את הצו המבוקש.
8. **למעלה מן הצורך יפורט מכאן ואילך ההקשר הכולל של הדברים והשיטה לפיה פעלו הנתבעים.**
9. עד מינויו לנתבעת מס' 4, תוגמל הנתבע 2 יוסף אלשיך בחשאי בידי הנתבעת 4 ובאמצעות הנתבעת מס' 7. התגמול המוסווה נעשה באמצעות מינויו של נתבע מס' 2 לדירקטוריונים של חברות שונות שאינן הנתבעת 4, וזאת בשכר גבוה ועל אף שאין הוא ניחן בכישורים מיוחדים ולמעשה השכלתו הכלכלית, שנרכשה באמצע המאה שעברה כמעט ואיננה רלוונטית לעולם של ימינו.
10. לנתבעת 7 , טבעול, היה חלק ניכר בסידור עבודה לנתבעת מס' 2, בעלה של השופטת.
11. הנתבעת 7, טבעול, דאגה לסדר לנתבע מס' 2 כהונות רווחיות ביותר בדירקטוריונים שונים ובארגונים שונים באמצעות מעורבות ישירה ברמת המנכ"ל של הנתבעת 7, גזי קפלן. קפלן כיהן עד שנת 2004 כמנכ"ל טבעול באסם. בשנים 2004-2006 שימש משנה למנכ"ל אסם, ובשנים 2006-2012 מנכ"ל אסם. 58% ממניות טבעול נקנו בשנת 1995 ע"י אסם מקיבוץ לוחמי הגטאות. בשנת 2009  נקנו יתרת המניות מהקיבוץ.
12. **גזי קפלן פעל ישירות וכן באמצעות איש אמונו אורי יוגב לסדר משרות שונות לנתבע 2 י. אלשיך בחברות אחרות מחוץ לקבוצת אסם**, חלקן מפורט בהמשך. בכך הוסווה מתן השלמונים לאלשיך.
13. **אורי יוגב היה איש מפתח בניהול הקשרים שבין הנתבעות 4 ו-7, ובניהול התגמולים המוסווים לנתבע 2.** יוגב עצמו קיבל  כסף רב מקיבוץ לוחמי הגטאות כמתאם מכירת מניות טבעול לחברת אסם.
14. בשנים 2005-2007 יוגב הוביל, מטעם קיבוץ [לוחמי הגטאות](http://he.wikipedia.org/wiki/%D7%9C%D7%95%D7%97%D7%9E%D7%99_%D7%94%D7%92%D7%98%D7%90%D7%95%D7%AA), את המשא ומתן בנושא השותפות עם חברת [אסם](http://he.wikipedia.org/wiki/%D7%90%D7%A1%D7%9D_%D7%94%D7%A9%D7%A7%D7%A2%D7%95%D7%AA) בחברת [טבעול](http://he.wikipedia.org/wiki/%D7%98%D7%91%D7%A2%D7%95%D7%9C), ומכירת חלקו של הקיבוץ לאסם.  בו בזמן דאג יוגב לצרף את הנתבע 2, יוסף אלשיך, לדירקטוריון פלסטו מערכות השקיה בע"מ. למעשה, **כיהנו הנתבע 2 יוסף אלשיך וחברו גזי קפלן מאסם בצוותא בפלסטו מערכות השקיה בע"מ.** המינוי נעשה ע"י אורי יוגב יו"ר הדירקטוריון בפלסטו מערכות בע"מ, **כנציגו של בעל השליטה איש העסקים ה**[**אוסטרלי**](http://he.wikipedia.org/wiki/%D7%90%D7%95%D7%A1%D7%98%D7%A8%D7%9C%D7%99)[**ג'ון גנדל**](http://he.wikipedia.org/w/index.php?title=%D7%92%27%D7%95%D7%9F_%D7%92%D7%A0%D7%93%D7%9C&action=edit&redlink=1). בעלה של השופטת הנתבע מס' 2 כיהן בחברה זו בין התאריכים 25.08.2005-1.5.2007.

1. יוגב, איש הקשר לטבעול ולאסם ואיש אמונם של בכירי אסם, אף תגמל את הנתבע מס' 2 אלשיך מתוך חברה פרטית שבבעלותו המשותפת (עם ג'ון גנדל ולימים עם חנה גרטלר) בשם ווייטווטר הולדינגס בע"מ, וזאת משנת 2006 ועד לעת האחרונה, אשר בה נכנסה חברה זו לכינוס נכסים.
2. גזי קפלן ואורי יוגב דאגו לסדר לבעלה של השופטת הנתבע 2 כהונה בדירקטוריונים נוספים, ביניהם (בסוגריים, תאריכי הכהונה ועשיית העושר):
* **מוצרי מעברות בע"מ (30.03.2004 - 29.03.2010).**
* **קמ"ע הקיבוץ הארצי חל"צ בע"מ**
* **קמע התנועה הקיבוצית המאוחדת חל"צ בע"מ**
* **על בד משואות יצחק בע"מ (8.3.2005 – 3.2011).**
* **גמל שריד מקיבוץ שריד (2000-2005).**
* **לוג מוצרים פלסטים קיבוץ אשדוד יעקב (2000-2005).**
* **פלדות קיבוץ  עין חרוד (2002-1988).**
* **תרמוקיר קיבוץ חורשים (2002-1988).**
1. **מכהונות אלה שסודרו בידי גזי קפלן ואורי יוגב אנשי אסם וטבעול ו/או איש אמונם הרוויחו השופטת ובעלה הנתבעים 1 ו-2 סכומים של מיליוני שקלים**.

1. **אורי יוגב עצמו תוגמל** במיליוני שקלים ממכירת מניות טבעול לאסם עבור שירותיו.
2. אורי יוגב, שכיהן כיו"ר הועדה המייעצת למועצה הלאומית לכלכלה (חבר נוסף בועדה היה חברו דן פרופר מבעלי הנתבעת 4), וכן כממונה על התקציבים באוצר, סידר לנתבע 2 י. אלשיך הכנסה נוספת ב**עמיתים**, המנהלת את קרנות הפנסיה הותיקות שהולאמו, ובהן הון עתק של **000,000,000 ,188** שקלים (188 מיליארד ₪). **גם מתפקיד זה הרוויחה ומרוויחה משפחת אלשיך כסף רב.**

**המסגרת הדיונית-נורמטיבית**

1. מצב דברים שבו שופט או בן משפחתו ו/או תאגיד בשליטתם מקבלים כסף מגורם שהוא או קרובו היה צד לדיון בפני אותו השופט בהווה או בעבר הנם מצב דברים **הפוגע אנושות במראית פני הצדק ופוגע בשלטון החוק ובאמון הציבור במערכת בתי המשפט**.
2. שעה שמאות שופטים בישראל עושים לילות כימים ונזהרים קלה כבחמורה ופוסקים דינים ביושר לבב, **מעשים כגון דא עלולים לערער את אמון הציבור** גם באלו הישרים שאינם עושים מעשי כיעור, ועל כן הוצאת צו כמבוקש תגדע את הגידול הממאיר המאיים על טוהרן ודימוין של הרקמות הבריאות והנקיות במערכת המשפט.
3. כמובן ששופט המקבל כסף – אל ידיו או אל ידיו של בן משפחתו – דינו ברור, **ואין צורך להוכיח כי תוצאת משפט שונתה בשל כך. די כי מראית פני הצדק עלולה להיפגע בשל כך.**
4. ואולם במקרה דנן חמורים הדברים שבעתיים, שכן מדובר בכספים שהעבירה חברה מקבוצת אסם, שחברות שלה היו בעלות דין בפני השופטת לא פעם, ואשר עוד בטרם העברת הכספים למשפחת השופטת **הזהירה התובעת על קשר פסול בינה ובין השופטת**.
5. אסור לשופט ו/או לבן משפחתו לקבל כסף מבעל דין ו/או מקרוביו במהלך המשפט ואף לאחריו, ובנקודה זו יכול היה להסתיים הדיון התיאורטי. ואולם במקרה דנן, מדובר בכספים שהועברו מצד תאגיד שטענו התובעת וחברות בתשלובת פיקנטי לא פעם בעבר בפני כל רשויות המדינה הרלוונטיות כי הוא מקיים קשרים פסולים עם השופטת אלשיך, **קשרים שכמובן הוכחשו**.
6. העברות הכספים מאסם למשפחת אלשיך, בטענה של שכר דירקטור לבעלה של השופטת יוסף אלשיך, אשר זכה לעדנה כלכלית ומקצועית בגיל מופלג, הם רכיב משמעותי בעבירות המתמשכות ובעוולות האזרחיות המתמשכות כנגד חברות פיקנטי.
7. רוב העברות הכספים שבין בעלי דין ובין משפחת אלשיך הוסתרו בידי ו. אלשיך מועדת האתיקה של השופטים. לו היו עניינים אלה מובאים מלכתחילה, **הייתה ועדת האתיקה פוסלת אותם על הסף, שכן הן בניגוד חמור לדין.**
8. במהלך השנים פסלה ועדת האתיקה של השופטים מקרים קלים בהרבה.
9. כך למשל, פסלה ועדת האתיקה בתיק **א/86/09 (9.11.09)** את האפשרות כי שופטים יפנו בעלי דין לתרום לעמותה במסגרת ישוב סכסוכים, מאחר שהיה בכך משום עיסוק במישרין או בעקיפין בגיוס כספים.
10. אם ועדת האתיקה פסלה עיסוק אינצידנטלי שכזה למען עמותה לטובת הכלל, **ודאי הייתה נפסלת פעילות שממנה יכולות להרוויח משפחות השופטים.**
11. בהחלטת ועדת האתיקה מס' **א/7/10 (21.1.10)** נדחתה פניה של שופט שהתבקש להצטרף להנהלת עמותה שעיסוקה מתן סיוע רפואי לילדים בעולם השלישי, וזאת בשל החשש כי ייעשה בעמותה שימוש בחברות זו כדי לאסוף כספים. **הכיצד באותו היקום המשפטי שבו שופט איננו רשאי לפעול בעמותה למען ילדים חולים במדינות עניות בחו"ל שאינם בעלי דין בפניו, יכולה משפחתו של שופט לקבל סכומי עתק לכיסה הפרטי מבעלי דין?**
12. בהחלטת ועדת האתיקה מס' **א/30/06 (14.12.06)** נפסלה בקשה לאישור חברות שופט בעמותה שמטרתה גיוס כספים לשיקום חיות בר מטעמים דומים. מלשון קל וחומר, **כספים למען חיות בר שאינן בעלות דין ואינן קרובות של השופט אסור ולמען משפחת השופט מותר?**
13. בהחלטת ועדת האתיקה מס' **א/15/10 (15.2.10)** לא אושרה חברות שופט בקבוצה הפועלת למען חיזוק הקשר שבין צוות בית חולים ובין הקהילה, כיוון שהיה חשש כי יגויסו תרומות. **יעלה על הדעת כי גיוס תרומות למען הקהילה ובית החולים אסור על פי דין, וגיוס ממון למשפחת השופט מותר?**
14. אפילו **פעילות פילנתרופית של בת זוג של שופט נאסרה** בנסיבות בהן יש חשש כי בעלי דין יעבירו תרומות לעמותה אשר בה היא פעילה. בהחלטת ועדת האתיקה מיום **4.6.1996** **נתבקש שופט להניא את בת זוגו מקיום קונצרט התרמה לעמותה לחינוך מוסיקלי מחשש כי בין הכספים שיועברו לעמותה אשר בה פעילה בת זוגו של השופט, יכללו תרומות של בעלי דין פוטנציאלים**. אם אסורה פעילות בן/בת זוג של שופט/ת בעמותה לטובת הכלל נוכח חשש שאיננו קונקרטי (במקרה דנן לא היה ידוע על בעל דין ספציפי שיבקש לתרום לעמותה. הייתה זו החלטה עקרונית וערכית) ודאי שאסורה העברת כספים מתאגידים מסחריים ישירות לכיס בעלה של שופטת.
15. מהמקובץ עולה כי העברות הכספים למשפחת אלשיך אינן כדין.

**ניגודי עניינים בקשר למשה תאומים שליח אסם והסתרתם בעבר בידי ו. אלשיך**

1. הפעילות הפסולה בדבר הקשרים בין משפחת אלשיך לקבוצת אסם הייתה ידועה במלואה לנתבעים. חלקה אף פורסמה בתקשורת ובאינטרנט.
2. הנתבעת מס' 1 נוהגת להסתיר את קשריה הפסולים. היא אינה מגלה אותם מקום שיש לה חובה לעשות זאת, וגם כאשר עולה הטענה, היא מכחישה אותה באופן נמרץ, אלא שלשקר אין רגליים.
3. חבר קרוב של הנתבעת מס' 1 ורדה אלשיך הוא היחצ"ן ומבעלי משרד הפרסום **גיתם** **BBDO** **משה תאומים**, שרוב תקציב הפרסום של קבוצת אסם מופנה למשרדו.
4. תאומים זה פעל בהכפשה שיטתית נגד פיקנטי ובעליה בתקופת הקרטל ואחריה כפי שפורט ב**ת.א 30034-09-11 ניצולת הקרטל נגד אסם ואח'**.
5. כמו כן העניק משה תאומים **שירותי יחסי ציבור אישיים לנתבעת מס' 1** בהיותה שופטת, דבר שהאדיר את שמה כ 'מומחית על בכלכלה ומשפט' כביכול, תוך שהוא מארגן לה הופעות תדירות בכלי התקשורת.
6. במקביל, הנתבעת מס' 1 ארגנה לתאומים תקציב כאיש יחסי הציבור של נציגות השופטים בראשה עמדה (וזאת כמובן מבלי שהיא מעדכנת את מיוצגיה ואת ממוניה על קשריה האישיים עם תאומים ועם אסם, ועל השירותים שהוא מעניק לה חינם בשווי עשרות אלפי דולרים).
7. לימים, טייקונים שהסתבכו ואשר עניינם נדון בפני הנתבעת מס' 1 ורדה אלשיך למדו כי משה תאומים, חברם של בני הזוג אלשיך, יכול יהיה לסייע להם. כך למשל, באוקטובר 2009 שכר הטייקון **לב לבייב** רשמית את **BBDO Issue Management** מקבוצת גיתם (אך למעשה את תאומים עצמו, יו"ר החברה) למתן ייעוץ לאפריקה ישראל שבשליטתו, חברה אשר עמדה במרכזה של סערה ציבורית, בשל הסדר החוב אליו היא ניסתה להגיע עם מחזיקי האג"ח מהציבור - **חוב שעמד על כ-7.5 מיליארד שקל.**
8. תאומים צורף לטפל בשערוריית ה'תספורת' של אפריקה ישראל על אף שחברה זו היתה מטופלת בעת ההיא היטב בידי משרד יחסי הציבורי הגדול והמקושר בישראל, **רני רהב תקשורת**. אלא שעם כל מעלותיו של רני רהב לא נמנתה המעלה החשובה באמת לטייקון בקשיים: קשר איתן חברי וכלכלי עם שופטת הפירוקים הנתבעת 1, יתרון שתאומים היה מצוייד בו.
9. באוגוסט 2011 הלך גם יצחק תשובה בדרכו של לבייב וגייס את תאומים לטפל במשבר הציבורי נוכח בקשת דלק נדל"ן שבשליטתו ל'תספורת' שפגעה במחזיקי האג"ח מקרב הציבור. גם תיק זה נדון אצל הנתבעת 1.

**הסתרת קשרים עם אלי זהר מאסם בידי אלשיך**

1. כזכור, פירטו חברות פיקנטי והתובעת בתוכן לא פעם, ואף בכתבי בית דין, כי השופטת אלשיך הסתירה את קשריה האישיים עם אלי זהר מ"אסם". חברות אסם היו צד לדיונים משפטיים עם חברות תשלובת פיקנטי, ואשר השופטת אלשיך דנה בעניינן.
2. הנתבעת מס' 1 הכחישה כי בינה ובין אלי זהר שכיהן בעת הרלוונטית כדירקטור באסם היו קשרים כלשהם, ואולם כזביה של אלשיך נחשפו בראיון שהעניק אלי זהר לאביבה לורי מעיתון "הארץ" (פורסם ביום 28.7.2004), ראיון שאישש את מה שאלשיך עצמה הכחישה, אבל היה מנוגד למציאות: **שהיא ואלי זהר חברים קרובים.**
3. בתיק פירוק 595/97 המרצה 3178/97 ביקשה ניצולת הקרטל בע"מ, את פסילתה של השופטת אלשיך מלשבת בדין נוכח קשריה עם אלי זהר הדירקטור ב"אסם".
4. בהחלטתה בבקשת הפסלות בהמרצה 3178/97 דנן **הסתירה השופטת אלשיך** את קשריה האמיתיים האישיים הישירים עם אלי זהר הדירקטור מאסם, יריבתה המרה של פיקנטי.
5. ההטעיה של השופטת אלשיך השליכה גם לגבי ההחלטה בערעור על החלטתה שלא לפסול את עצמה. באין גרסה מדויקת ואמינה מפי השופטת אלשיך לגבי טיב קשריה עם זהר, הייתה מונחת בפני כב' הנשיא דאז ברק רק חצי האמת, והוא החליט לפיה בע"א 3700/99 כי:

**"אכן, עצם ההיכרות – של בן זוגה של כב' השופטת – עם דירקטור בחברה – אינו מבסס במקרה שפני חשש ממשי למשוא פנים, המצדיק פסילתה של כב' השופטת מלישב בדין. על כן, דין הערעור להידחות".**

1. לו הנתבעת 1 הייתה נמנעת מלכזב, לא היה מוטעה נשיא ביתה המשפט העליון לחשוב כי כדברי הנתבעת 1 מדובר ב"**היכרות**" של אלי זהר עם "**בן זוגה של כב' השופטת**", אלא **בחברות אמיצה של מעל יובל שנים של השופטת עצמה עם אלי זהר, חברות נפש של ממש**. רצ"ב כ**נספח ב'** תמונות חיבוקיהם החבריים האמיצים והאוהבים של הנתבעת 1 ואלי זהר הדירקטור באסם שנשיא בית המשפט **העליון הוטעה לחשוב כי אינם חברים כלל.** השגגה שיצאה מבלי דעת מתחת ידו של אחד מגאוני המשפט של ישראל בכל הזמנים, נשיא בית המשפט העליון לשעבר, מלמדת כי צריך להיזהר מאוד עם הנתבעת 1 בכל הקשור לגרסות עובדתיות, שכן היא מנצלת את אמון חבריה השופטים שלא מדמיינים כי היא יכולה לכזב ולהסתיר בעוז רוח ניגודי עניינים כה מהותיים, כך שאפילו בכיר השופטים וחתן פרס ישראל למשפט עלול ליפול לפח כזביה. על כן, ככלל, יש תמיד לחקור אותה היטב על גרסאותיה, ולהעדיף את גרסת התובעת.
2. זאת ועוד, ביום 25.10.2000 התקיים דיון בפני השופטת אלשיך בתיק 590/97, אשר נגע גם לתובעת, ניצולת הקרטל בע"מ, ולמנהלה הח"מ.
3. במהלך הדיון ציינה השופטת אלשיך בפני הנוכחים בדיון לגבי הח"מ כי:

**"ידוע לבית-המשפט כי המבקש** (מנהל התובעת, מ. ב.) **מסתובב בכל מיני מקומות ולבית-המשפט הוא נמנע מלהגיע. כשהוא טס לרוסיה ומדבר בקול רם במטוס עד שכל המטוס שומע אותו על עסקים שיש לו, הוא רק לא חושב שמישהו יידע שהוא נסע לרוסיה".**

1. מידע זה אשר נמסר לשופטת אלשיך מפי גורמים אינטרסנטיים עלומים היה שגוי בתכלית ונועד להטעות את בית-המשפט ולהציג את מנהל התובעת כמי שנמנע, בכזב מלהתייצב בבית-המשפט.
2. מנהל התובעת לא היה מוכן לעבור לסדר היום נוכח מסע דיסאינפורמציה שמנהלים יריבים עסקיים היוצרים קשר עם שופטים מחוץ לאולם הדיונים ומזינים אותם במידע שגוי ומכפיש.
3. אי לכך, פנה מנהל התובעת ביום 29.10.2000 בבקשה אשר בה ביקש, כי השופטת אלשיך תמסור את מקור המידע, היקף המידע ונסיבות מסירת המידע השגוי הנ"ל אליה.
4. בהחלטתה מיום 30.10.2000 (בש"א 27654/00 בתיק פש"ר 590/97) הודתה השופטת אלשיך כי המידע השגוי נמסר על ידה (ס' 2 להחלטתה הנ"ל):

**"המידע לא נמסר בבית-המשפט ע"י המשיבים אלא ע"י ביהמ"ש ועל כן אין מקום שביהמ"ש יורה למשיבים דבר כלשהו לעניין זה".** (ההדגשה בקו – של הח"מ).

1. המשך טיפולה של השופטת אלשיך גרם למינוי מנהל מיוחד לחברות פיקנטי שהנו מומלץ מטעם אסם ועושה דברה. מפרק חברות אלה הגיש לימים תביעה כנגד אותו מנהל מיוחד עושה דברה של אסם.

**השיטה של הזוג אלשיך להרוויח מתאגידים שהיו צד לדיון**

1. הנתבעים 1 ו-2 יצאו מחוזקים מפרשת פיקנטי. פיקנטי הגישה תלונות בדבר קרטל אסם למשטרה, פנתה אפילו למפכ"ל המשטרה, לממונה על ההגבלים העסקיים ולכל רשות רלוונטית אך איש מעשרות הגורמים הרלוונטיים בנתבעת 5 שהיו יכולים להתערב, לא טרח לבדוק ברצינות את טענות פיקנטי. **העניין טוייח והושתק לתפארת.**
2. בקשות פסלות כנגד השופטת אלשיך נדחו, ובערעור על דחיית הפסלות אומצה גרסתה הכוזבת של השופטת כגרסת מלאכים שאין לדרוש ולהרהר אחר גרסתם, שהרי כמעט כדברי אלוהים חיים הם.
3. בהליך פסלות, **מערכת המשפט הישראלית ערוכה לפקפק בגרסה עובדתית של צד לדיון, אך איננה לוקחת בחשבון כי שופט יכזב**, (מה גם שבעת ההיא טרם גילתה מערכת המשפט את אופייה האמיתי של הנתבעת 1 שהתגלה היטב בפרשות עו"ד ארגז ורחל סופר). **על כן בהליך פסלות לא מתבקש שופט, אפילו זה שנטען כלפיו כי יש לו קשרים אישיים המגיעים כדי חשש ממשי למשוא פנים, ליתן בתצהיר גרסתו המכחישה קשר אישי פסול או להיחקר על גרסתו ביד הצד שכנגד ובידי בית המשפט, כנהוג בשיטתנו האדוורסרית**.
4. במצב דברים זה, חשה ו. אלשיך כי ניתן לכזב בתוך המערכות המנהליות השונות המיושנות והעצלות של הנתבעת 5 ובתוך המערכת המשפטית אשר נתנה בה אמון, מערכת אשר אינה ערוכה לזהות ולעצור מיוזמתה שופט כזבן, מניפולטור ומושחת (ולכל היותר מתירה לצדדים לבקש זאת ממנה). אלא שלמרבית המזל, ככל הנראה אין - פשע מושלם. בזכות **תקלה מבורכת** הצליח לימים עו"ד ארגז לקבל לידיו את הפרוטוקול של הדיון עוד בטרם נשתלו בו כזביה של הנתבעת 1, ובאמצעותו הצליח להוכיח את מה שאיש לא היה מאמין לו בלעדי הפרוטוקול 'האמיתי'.
5. עד אותה העת שבה נחשף קלונה של הנתבעת 1 בפרשת עו"ד ארגז, הצליחו בני הזוג אלשיך להרוויח כסף רב מעיוורונה וחוסר האכפתיות של המערכת, תוך שהנתבעת 1 צוברת כוח ויוקרה כשופטת הכלכלית המובילה בישראל, בעוד **בעלה, בניגוד להישגיו הדלים בששת העשורים הראשונים לחייו, עושה לביתם, ועושה הרבה, תוך שהוא מפתח לעת זקנתו קריירה מפוארת הנסמכת כביכול על כישורים כלכליים יוצאי דופן, שהתחבאו כמעט כליל מעיני העולם כל תקופת עבודתו בטרם גיל הפרישה לגמלאות**.
6. כך למשל, בתקופה שבין התאריכים 11.06.87-21.09.03, 17.12.2003-01.06.2001 כיהן י. אלשיך כדירקטור בחברת פי.בי. בעלת השליטה בבנק הבינלאומי, יובנק ופז. חשבון הבנק של הזוג אלשיך התעשר בעקבות תקופה זו בתגמול המוערך במיליוני שקלים. בתקופה זו נדונו בפני ו. אלשיך עשרות תיקים שחברות אלו היו צד להם, למשל: פש"ר 1474/86 הבינלאומי נ' גלוקסא וברוש, בתפקידם כמפרקי חברת נאות מרינה בע"מ. **פש"ר 590/97** **ח.א מזון בע"מ נ' הבינלאומי** **(פרשת פיקנטי),** פש"ר 1930/01 הבינלאומי נ' רון שרויטמן, פש"ר 1251/06 הבינלאומי נ' עו"ד נשר בתפקידו כמנהל מיוחד לנכסי דיאמנט שמואל, פר"ק 40721-09-12 קבוצת מעריב נ' בנק לאומי, בנק מזרחי והבנק הבינלאומי. בפש"ר 2325/03 פז נ' בורגרנץ ו. אלשיך נתנה צו וכעבור שבוע פסלה עצמה בתיק זה.
7. בתקופה שבין השנים 1997-2008 נדון בפני ו. אלשיך תיק פש"ר 590/97 ניצולת הקרטל נגד ח.א מזון, ובו ניתנו החלטות המשפיעות בצורה דרמטית על רשת הרבוע הכחול, למרות שלא הייתה צד לדיון. כמו כן נדון בפניה תיק פש"ר 1700/05 קלבמרקאט ואח' נגד רבוע כחול. בתאריכים 23.05.2001 עד 27.01.2005 ומתאריך 18.04.2007 ועד 17.04.2010 כיהן י. אלשיך כדירקטור ברשת הרבוע הכחול נכסים והשקעות בע"מ. **חשבון הבנק של הזוג אלשיך התעשר בעקבות תקופה זו בגמול המוערך במיליוני שקלים**.
8. בתקופה שבין השנים 2001-2002 נדונו בפני ו. אלשיך בש"א 25413/01 ובש"א 6725/02 בעניין דן אגודה שיתופית לתחבורה ציבורית בע"מ. ו. אלשיך דנה בשינוי מבנה דן וההתנגדויות לשינוי המבנה. לאחר החתימה של ו. אלשיך על צו שיפוטי סופי לשינוי מבנה קואופרטיב דן מונה בעלה י.אלשיך כדירקטור בדן חברה ציבורית בע"מ. **חשבון הבנק של הזוג אלשיך התעשר בעקבות מינוי זה במאות אלפי שקלים**.
9. בשנים 2002-2008 נדון בפני ו. אלשיך פש"ר 1361/02  בעניין תבל תשדורת בינלאומית לישראל. בתיק זה אישרה ו. אלשיך את מכירת נטויז'ן וגלובקול לדסק"ש. בתאריך 01.09.2005 החל י. אלשיך לכהן כדירקטור בנטויז'ן. **חשבון הבנק של בני הזוג אלשיך התעשר בעקבות תקופת כהונה זו בגמול המוערך במאות אלפי שקלים**.
10. בתקופה שבין השנים 2008-2013 נדונו בפני ו. אלשיך תיקי פש"ר 1964/08 אביעז תעשיות נ' בנק הפועלים, פר"ק 53253-06-11 בנק הפועלים נ' כונס הנכסים, פש"ר 1384/09 בנק הפועלים נ' חמת גדר, פש"ר 1312/98 בנק הפועלים נ' אריה שיימן, פר"ק 37312-11-09 בנק הפועלים נ' מילת תעשיות ותיק פר"ק 42576-02-13 אלביט נ' בנק הפועלים. **בתאריך 11.02.2008 החל י. אלשיך לכהן כדירקטור בשיכון ובינוי אחזקות בע"מ, חברה אחות לבנק הפועלים, הנשלטות ע"י אריסון השקעות בע"מ. הזוג אלשיך התעשר בעקבות תקופת כהונה זו בגמול המוערך במיליוני שקלים**.
11. משפחת אלשיך הרוויחה באירועים המתוארים **כמה עשרות מיליוני שקלים** ואולם **אזרחי ישראל הפסידו באותה התקופה עשרות מיליארדי שקלים**.
12. תאגידי ענק העלו מחירים, **ויוקר המחיה בישראל הפך לבלתי נסבל**. ממרומי המיליונים שהרוויחו מהתאגידים הגדולים במשך השנים, לא חשו בני הזוג אלשיך את יוקר המחיה על בשרם. בחלק גדול מתאגידים אלה כיהן י. אלשיך כדירקטור. בחלק ניכר מהתיקים של פירוק מתחריהם של אותם התאגידים ישבה ו. אלשיך וחרצה דינם של המתחרים, ולמעשה הסדירה כרצונה את שוקי הבנקאות, הנדל"ן, המזון, התחבורה והקמעונאות של מדינת ישראל, ובדרך כלל לטובת חברות שבעלה קשור אליהן.
13. מובן כי נוכח תיאור הדברים לעיל, ובהצטרף לקביעות החמורות נגדה של הנציב לתלונות על שופטים, מתקבל הרושם כי הנתבעת 1 איננה תופסת את כללי המותר והאסור ככל האדם וככל השופטים, שכן **שופט הגון סביר לא היה מתיר לעצמו ולקרוביו ליטול אפילו 1 ₪ מבעל דין בעבר או בהווה או מגורמים הקשורים אליו**. ואולם לנתבעים הללו ישנו ספקטרום ערכי משל עצמם, ואותו הם מבקשים לכפות במניפולטיביות, בכוחנות ובזלזול על כלל הציבור ועל המדינה. הם נאחזים בקונסטרוקציות דמיוניות של "הפרדת עניינים", "מקצוענות", "תגמול למי שעבד" ועוד מני נימוקים שאיש כבר אינו קונה.

**כללי**

1. במשך השנים זולזלו חברות פיקנטי בידי רשויות המדינה, ואולם הצדק סופו לנצח, וכפי שהבטיחה התובעת כבר לפני שנים, **הרשעה כולה בעשן תכלה**.
2. אין לתובעת ספק כי לא ירחק היום שבו רשויות המדינה יבינו כי לא ניתן לחפות על המעשים הקשים. על דברים פחות חמורים מכך אנשים מושלכים לכלא.
3. הפרשה הקרובה ביותר בחומרתה לפרשת אלשיך היא פרשת שופט המחוזי לשעבר דן כהן שהורשע לאחרונה ונדון ל**שש שנות מאסר**, ואולם פרשת אלשיך חמורה יותר מפרשת דן כהן, **משום שכהן לקח את כספי השוחד שנים רבות לאחר פרישתו מכס השיפוט (פרש ב 1981), בהיותו עו"ד ולא שופט**, **והמשחדות, חברות סימנס ורוגוזין לא היו בעלות דין בהליך שיפוטי בפניו.**
4. הנתבעת מס' 6 יכולה למנוע את מעשי הכיעור המתמשכים המתוארים כאן, שכן הנתבעת 4 הנה חברה בורסאית, שהרשות לניירות ערך אישרה את מינוי הדירקטורים שלה, לרבות מינוי הנתבע מס' 2.
5. לכלוך יכול לעטות מראית עין של הגינות רק במערכת שאומנותה הגדולה היא להסוות את כשליה ומחדליה באמצעות מראית עין של תפקוד. בכל הכבוד, הגיע הקץ ונקעה הנפש. **לא נותר לתובעת ולציבור בישראל אלא בית המשפט להאמין כי ייעשה צדק.**
6. השיח הציבורי של השנים האחרונות מלמד, כי **הציבור איננו קונה את מערכות ההסוואה הללו**, וכי הוא מבין כי הוא משלם מכיסו מחירה של כל שחיתות.
7. בכל הכבוד, אם בעל דין יכול להעביר כספים למשפחתו של שופט במסווה של 'שכר' והעולם שותק רק כי נמצא מסווה כביכול 'כדין' – אזי אפשר לכבות את האור במדינת ישראל, כי אין דין ואין דיין ואיש הישר בעיניו יעשה.

 \_\_\_\_\_\_\_\_\_\_\_\_\_

 בדש משה

ניצולת הקרטל בע"מ